stanford-oval/wikipedia huggingface dataset:
Mitsubishi Pajero Evolution

| Mitsubishi Pajero Evolution |
| --- | --- |

Yleiset tiedot
Luokka:  erämaaralli
Talli:  Mitsubishi Ralliart
Valmistaja:  Mitsubishi Motors
Teknisiä tietoja
Runko:  hiilikuitukomposiitti
Voimansiirto:  6-vaihteinen
Pituus:  3 995 mm
Leveys:  1 680 mm
Korkeus:  1 850 mm
Akseliväli:  2 350 mm
Vetotapa:  neliveto
Kilpailuhistoria
Debyytti:  1983
Viimeinen kilpailu:  2007, 2019
Mitsubishi Pajero Evolution on Mitsubishi Motorsin valmistama erämaaralliauto, jolla on voitettu eniten dakar-ralleja, yhteensä 12 kertaa.
Mitsubishi lopetti toimintansa virallisesti 2007, jonka jälkeen autoa ovat käyttäneet yksityistallit. Muun muassa Cristina Gutiérrez ajoi Pajerolla vuosina 2017–2019.
Dakar-ralli > 1983

Mitsubishi Pajerolla ajettiin ensi kerran Dakar-rallia 1983 yksityistallina, jolloin Andrew Cowan ja kartturi Colin Malkin sijoittuivat 11:nneksi.
Dakar-ralli > 1984

Mitsubishi tuli tehtaan tukemana 1984 Dakar-ralliin, jossa Cowan jatkoi kuljettajana ja sai kartturikseen Johnstone Syerin. Kaksikko ajoi Pajerolla rallin kolmanneksi, kun heidän tallikaveri Pascal Rigal oli seitsemäs.
Dakar-ralli > 1985

Pajerolla otettiin ensimmäinen Dakar-rallin voitto 1985, kun Patrick Zaniroli yhdessä kartturinsa Bernard Beguin ajoi ensimmäisenä maaliin ennen tallikaveriaan Cowania. Mitsubishi otti samalla ensimmäisen kaksoisvoiton.
Dakar-ralli > 1986

Mitsubishi ajatti kolmea kuljettajaa 1986 Dakar-rallissa, joista Pascal Rigal ajoi parhaimman tuloksen oltuaan kolmas. Vaikka Cowan ja Zaniroli ottivat yhdeksän erikoiskoe voittoa he jäivät sijoille viisi ja seitsemän.
Dakar-ralli > 1987

Kenjiro Shinozuka liittyi Mitsubishille vuoden 1987 Dakar-ralliin ja ajoi heti kolmanneksi Ari Vatasen Peugeotin, sekä toiseksi tulleen entisen Mitsubishikuljettajan Zanirolin jälkeen, joka ajoi tällä kertaa Range Roverilla. Mitsubishin toinen kuljettaja Cowan ajoi kahdeksanneksi ja yksityistallissa Pajerolla ajanut Kees Tijsterman oli sijalla 12.
Dakar-ralli > 1988

Vuoden 1988 Dakar-ralliin ilmoittautui 311 autoa, joista Mitsubishi ajatti kolmea. Cowan ja Shinozuka jatkoivat Pajerolla, kun tällä kertaa he saivat tallikaverikseen Pierre Lartiguen, joka oli aiemmin ajanut parhaimmillaan kolmanneksi vuoden 1983 Dakarissa Range Roverilla. Shinozuka onnistui edellisvuoden tapaan parhaiten Pajerolla ollen toinen. Sitä vastoin Cowan ja Lartigue keskeyttivät, kun yksityistallissa Pajerolla ajanut Jean-Pierre Fontenay oli kahdestoista.
Dakar-ralli > 1989

Mitsubishi teki pieniä kuljettaja muutoksia, kun Cowan, Lartigue ja Shinozuka saivat jatkaa Pajerolla 1989 Dakar-rallissa. Uusina kuljettajina tulivat entinen Formula 1 -kuljettaja Patrick Tambay ja Jean Da Silva. Tambay onnistui voittamaan yhden erikoiskokeen ja sijoittui lopulta rallin kolmanneksi. Loput kuljettajat Shinozuka ja Da Silva, sekä yksityistallissa ajaneet Tijsterman ja Fontenay sijoittuivat kaikki kymmenen parhaan joukkoon.
Dakar-ralli > 1990

Mitsubishi ajatti tehdastallissa tällä kertaa viittä autoa 1990 Dakar-rallissa. Lartigue ja Shinozuka jatkoivat, kun ainoan Dakar voiton Mitsubishille tuonut Zaniroli palasi takaisin. Fontenay pääsi ajamaan ensimmäistä kertaa tehdastallissa, sekä entinen rata-autoilija Jean-Louis Schlesser. Pajerolla saavutettiin parhaimmillaan Cowanin ajamana neljäs sija, kun Shinozuka ajoi viidenneksi. Yksityistalleista Hiroshi Masuoka ajoi Pajerolla sijalle 10.
Dakar-ralli > 1991

Lartigue, Shinozuka ja Fontenay jatkoivat myös 1991 Dakar-rallissa Pajerolla, kun uutena kuljettajina nähtiin Phillipe Wambergue ja rallikuljettaja Kenneth Eriksson. Lartigue onnistui ajamaan parhaimman tuloksen oltuaan toinen, kun Fontenay ajoi kolmanneksi ja Eriksson neljänneksi.
Dakar-ralli > 1992

Vuoden 1992 Dakar-ralliin tehtiin muutamia reittiuudistuksia ja ralli päättyi Kapkaupunkiin. Mitsubishillä ajettiin historian paras tulos, kun Pajerolla otettiin kolmoisvoitto. Hubert Auriol otti voiton, kun tulokastallikaveri Erwin Weber ajoi toiseksi ja Shinozuka kolmanneksi.
Dakar-ralli > 1997

Vuonna 1997 Dakar-rallin kolme ensimmäistä sijaa vietiin Mitsubishi Pajerolla. Myös neljäs sija vietiin Mitsubishillä.
Dakar-ralli > 2017

Cristina Gutiérrez osallistui ensimmäisen kerran 2017 Dakar-ralliin yksityistallin Pajerolla, joka tunnettiin Espanjassa Montero nimellä. Hän sijoittui kokonaistuloksessa sijalle 44, jonka myötä hänestä tuli ensimmäinen maaliin ajanut espanjalainen nainen Dakarin autoluokassa.
Dakar-ralli > 2018

Gutiérrez ajoi myös Dakar-ralli 2018, jossa hän ajoi sijalle 38.
Dakar-ralli > 2019

Gutiérrez ajoi tammikuussa 2019 urallaan ensimmäistä kertaa Dakar-rallissa 30-parhaanjoukkoon oltuaan sijalla 26. Heinäkuussa Gutiérrez ajoi Mitsubishilla sijalle 20 Baja Aragónissa.
Dakar voitot

| # | Vuosi | Kuljettaja | Kartanlukija |
| --- | --- | --- | --- |
| 1 | 1985 |  Patrick Zaniroli |  Francia Jean Da Silva |
| 2 | 1992 |  Hubert Auriol |  Philippe Monnet |
| 3 | 1993 |  Bruno Saby |  Dominique Serieys |
| 4 | 1997 |  Kenjiro Shinozuka |  Henri Magne |
| 5 | 1998 |  Jean-Pierre Fontenay |  Gilles Picard |
| 6 | 2001 |  Jutta Kleinschmidt |  Andreas Schulz |
| 7 | 2002 |  Hiroshi Masuoka |  Pascal Maimon |
| 8 | 2003 |  Hiroshi Masuoka |  Andreas Schulz |
| 9 | 2004 |  Stéphane Peterhansel |  Jean-Paul Cottret |
| 10 | 2005 |  Stéphane Peterhansel |  Jean-Paul Cottret |
| 11 | 2006 |  Luc Alphand |  Gilles Picard |
| 12 | 2007 |  Stéphane Peterhansel |  Jean-Paul Cottret |
Pesäpallo kesäolympialaisissa 1952

Pesäpallo oli näytöslajina Helsingin olympialaisissa 1952.
Kisojen ainoassa ottelussa Suomen Pesäpalloliiton joukkue voitti Suomen Työväen Urheiluliiton joukkueen juoksuin 8–4. Avausheiton suoritti Lauri Pihkala klo 18.00 31. heinäkuuta, jolloin ottelu alkoi. Yleisöä paikalla oli 19 309 henkeä. Nurmikentällä pelattu ottelu ei muodostunut niin vauhdikkaaksi, kuin yleensä hiekkakentillä pelatut mestaruussarja-ottelut. Ottelu kesti noin tunnin.
| --- | --- |
 Pesäpalloliitto Eino Kaakkolahti, lukkari  Leo Hannula, 1-pesä  Viljo Niemi, sieppari  Olli Hanski, 2-pesä  Antti Elomaa, polttaja  Pertti Ahonen, 3-pesä  Eero Vuorio, 2-vara  Toivo Ilola, 3-vara  Taisto Lehto, koppari  Vilho Kokkonen, varamies  Pertti Jaakkola, varamies  Eero Vilevaara, varamies :  Työväen Urheiluliitto Aimo Paavola, lukkari  Osmo Juntto, 1-pesä  Onni Sallinen, koppari  Jorma Harlin, 2-pesä  Reino Hakkarainen, sieppari  Veikko Auersalmi, 3-pesä  Pauli Kilpiä, polttaja  Paavo Reiju,  polttaja  Lasse Heikkilä, koppari  Pauli Lahtinen, varamies  Pauli Vainio, varamies  Oiva Huuskonen, varamies
Ottelu

| Joukkue |  |  |  |  |  |  |  |  |  | Yht>  |
| --- | --- | --- | --- | --- | --- | --- | --- | --- | --- | --- |
| Pesäpalloliitto | x | x | x | x | x | x | x | x | x | 8 |
| Työväen Urheiluliitto | x | x | x | x | x | x | x | x | x | 4 |
Ottelun pelituomarina toimi Esko Nenonen, syötönvalvojana Erkki Salin, kakkospesätuomarina Leo Kadenius, kolmospesätuomarina Väinö Apponen ja takarajavalvojana Reino Pesonen. Kirjurin virkaa hoiti Jorma Tenho.
Paracosm

| Paracosm Washed Out |
| --- | --- | --- |

Studioalbumin tiedot
 Julkaistu: 7. elokuuta 2013
 Formaatti: LP, digitaalinen, CD
 Tuottaja(t): Ben H. Allen ja Ernest Greene
 Tyylilaji: synthpop
 Kesto: 41.00
 Levy-yhtiö: Sub Pop
Washed Outin muut julkaisut
| Within and Without 2011 | Paracosm 2013 | Mister Mellow 2017 |
Singlet albumilta Paracosm
 ”It All Feels Right” Julkaistu: 11. heinäkuuta 2013
Paracosm on yhdysvaltalaisen laulajan Washed Outin toinen studioalbumi, jonka julkaisi Sub Pop 7. elokuuta 2013. Albumin esikoissingle ”It All Feels Right” julkaistiin 11. heinäkuuta 2013.
Albumin tuottaja Ben H. Allen on tuottanut ennen musiikkia alternative pop-yhtye Animal Collectivelle ja laulajan edellisen albumin. Albumi ottaa chillwaven sijaan enemmän vaikutteita synthpopista.
Kappaleet

Entrance – 1.21
It All Feels Right – 4.05
Don't Give Up – 3.54
Weightless – 4.55
All I Know – 5.26
Great Escape – 5.06
Paracosm – 6.32
Falling Back – 5.46
All Over Now – 3.55
Kappaleet > iTunesin & Japanin bonuskappale

Pull Your Down – 4.13
Kappaleet > Rajoitetun painoksen 7” vinyyli

Pull Your Down – 4.13
Exit – 2.00
Arvostelut

Metacritic: 73/100
Pitchfork: 7.4/10
Rolling Stone:
The Guardian:
Aiheesta muualla

Paracosm Bandcampissa
Peter Holm

| Peter Holm |
| --- | --- |
 Peter Holm vuonna 1984
Henkilötiedot
Syntynyt: 16. kesäkuuta 1947 (ikä 77) Tukholma, Ruotsi
Ammatti:  laulaja
Muusikko
Aktiivisena:  1960- ja 1970 -lukujen vaihde
Tyylilajit:  pop,
  [ Muokkaa Wikidatassa ] [ ohje ]  
Peter Holm (s. 16. kesäkuuta 1947 Tukholma, Ruotsi), oikealta nimeltään Peter Gustaf Carl Sjöholm, on ruotsalainen entinen poplaulaja.
Hänen tunnetuimpia kappaleitaan ovat Monia, jolle myönnettiin muun muassa Ranskassa kultalevy, sekä Syster Jane, joka on käännöskappale australialaisen popyhtye New Worldin kappaleesta Sister Jane. Holm tuli laajalti tunnetuksi mennessään naimisiin näyttelijä Joan Collinsin kanssa vuonna 1985. Liitto päättyi oikeuskäyntien sävyttämään eroon vuonna 1987.
Albumit

Monia (1968)
Peter Holm (1970)
Syster Jane (1972)
Piia Koriseva

Piia Koriseva
Piia Satu Annika Koriseva (s. 8. syyskuuta 1972 Toivakka) on suomalainen juontaja, sanoittaja ja personal trainer. Hän juonsi televisiossa Bingolottoa vuosina 1996–2001. Koriseva on sanoittanut Seinäjoen Tangomarkkinoiden sävellys- ja sanoituskilpailun vuoden 2012 voittajakappaleen Rakkaus riepottaa.
Koriseva sai vuonna 2008 aivoinfarktin, joka halvaannutti hänen kehonsa vasemman puolen ja hän joutui pyörätuoliin. Koriseva kuntoutui sairaudestaan ja opiskeli personal traineriksi, jota tekee nykyään päätyönään.
Koriseva asettui Varsinais-Suomen Keskustan kansanedustajaehdokkaaksi vuoden 2019 eduskuntavaaleissa. Hän oli ehdolla myös vuoden 2024 EU-vaaleissa.
Koriseva osallistui vuoden 2023 Diili-ohjelmaan, jota alettiin esittää Nelonen-kanavalla maaliskuussa 2023.
Yksityiselämä

Piia Korisevalla on kolme lasta, joiden isästä hän on eronnut.
Piia Korisevan sisaret ovat iskelmälaulajina työskennelleet Arja Koriseva ja Eija Koriseva.
Aiheesta muualla

Piia Koriseva Internet Movie Databasessa. (englanniksi)
Piia Korisevan sanoitustuotanto Suomen äänitearkistossa (1901–1999)
Piia Korisevan kotisivut
Positiivi (kuva)

Positiivi on kuvan, esimerkiksi valokuvan tai elokuvan valmistuksessa tehtävä valmiskappale, jossa valoisuus ja myös värit ovat lopullisessa muodossaan. Positiivin valmistamiseksi käytetään useissa menetelmissä negatiivia.
Posadnik

Suuriruhtinatar Sofia Palaiologos tapaa Pihkovan posadnikit ja pajarit.
Posadnik (ven. Посадник) oli Kiovan Rusin suuriruhtinaan ensisijainen avustaja, valtuudet saanut sijaishallitsija, käskynhaltija ja asiamies johtotehtävissä ruhtinaskunnan joissakin kaupungeissa. Hän oli yleensä suuriruhtinaan määräämä ja kaupunginneuvoston eli vetšen päätöksiä noudattava ruhtinas tai tunnettu pajarisukuinen mieshenkilö, joka seurasi suuriruhtinaallisen vallan toteutumista ja tukemista kaupungissa ja joka hallitsijan poissa ollessa toimi diplomaattisissa edustustehtävissä ja kaupungin hallinnollisissa tehtävissä, komensi sotajoukkoja, johti poliisitoimintaa ja kansainvälistä sopimustoimintaa ja hoiti yhdessä maaherran kanssa oikeustoimia ja käräjöintiä.
Hän kokosi kirkkoneuvoston, jonka jäsen hän itsekin oli, ja seurasi usein ruhtinasta. Kun siitä tuli luottamusvirka, suuriruhtinaan avustajasta tuli ruhtinaskunnan hallinnon toteuttaja ja suvereenin kaupungin edustaja, joka valvoi ja kanavoi ruhtinaan valtaa. Kaupungin ensimmäisenä arvohenkilönä hän kokosi vetšen ja toimi sen puheenjohtajana.
Tunnetuimmat olivat Novgorodin ja Pihkovan posadnikit. Tehtävässään hänellä oli tukenaan posadnikin sotajoukot. Alamaissuhteessa olevat lähikaupungit, kuten Laatokankaupunki, Toržok, Velikije Luki, saivat posadnikkinsa Novgorodista.
Termiä ”posadnik” käytettiin ensimmäistä kertaa Nestorin kronikassa, muinaisessa ”Kertomus menneistä ajoista”, jossa on seuraavanlainen muistiinpano vuodesta 977:
Posadnik valittiin tavallisesti tunnetusta pajarisuvusta, niin että virkaa saattoi pitää perinnöllisenä. Melko laajan virkavallan ja kunnian lisäksi tässä tehtävässä avautui mahdollisuus valheiden ja rahankiristyksen avulla hankkia huomattavan suuri omaisuus, joten tähän arvoasemaan pääsy aiheutti pajariperheiden kesken alinomaista kilpailua, joka usein johti vetšen sisäisiin riitoihin. Pajariehdokkaan kutsuminen vetšen ulkopuolelta herätti kateutta ja ärtymystä peruskaupunkilaisissa ja alhaissäätyisissä, jotka päättyivät väkivaltaisuuksiin tai jopa murhiin, jolloin posadnikin ja hänen kannattajiensa omaisuus ryöstettiin.
Sekä posadnik että maaherra valittiin toistaiseksi, ja heidän virka-aikansa kesto riippui virkaan määrääjästä. 1100-luvulta alkaen kaupunginjohtaja valittiin paikallisvaalien yhteydessä. Maininta ensimmäisestä vaaleissa äänestetystä posadnikista on vuodelta 1126. Muinaisvenäläinen poliitikko, pajari ja Novgorodin posadnik vuosina 1350-1354 Ontsifor Lukinitš otti vuonna 1354 käyttöön lainuudistuksen, jonka mukaan kaupunki sai kuusi elinikäistä, niin sanottua ”vanhaa” eli potentiaalista posadnikia eri puolilta metropolia, joiden joukosta valittiin aina vuodeksi kerrallaan virkaahoitava eli kierroksessa oleva posadnik. Näin ollen 1400-luvulta lähtien posadnik valittiin vuodeksi kerrallaan. Vuosina 1416-1417 hyväksytty lakiuudistus kolminkertaisti posadnikien lukumäärän, eli se oli nyt 18, josta aktiivinen posadnik valittiin kuudeksi kuukaudeksi. Vuosina 1308—1510 Pihkovassa toimi yhteensä 78 posadnikia.
Pierino Gabetti

| Mitalit | Mitalit | Mitalit |  |
| --- | --- | --- | --- |
|  Pierino Gabetti |  Pierino Gabetti |  Pierino Gabetti |  |
Maa:   Italia
Miesten painonnosto
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1924 | höyhensarja |  |
|  Hopeaa | Amsterdam 1928 | höyhensarja |  |
Pierino Gabetti (22. toukokuuta 1904 Sestri Ponente – 28. helmikuuta 1971) oli italialainen painonnostaja. Hän voitti höyhensarjassa kultaa vuoden 1924 kesäolympialaisissa Pariisissa ja sai siinä lisäksi hopeamitalin vuoden 1928 kesäolympialaisissa Amsterdamissa.
Gabetti kilpaili myös vuoden 1932 kesäolympialaisissa Los Angelesissa ja sijoittui siellä neljänneksi kevytsarjassa.
Peter Holland

| Peter Holland |
| --- | --- |
 Peter Holland (2010)
Henkilötiedot
Syntynyt: 14. tammikuuta 1991 (ikä 33) Caledon, Ontario
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  181 cm
Paino:  88 kg
Seura
Seura:  Colorado Eagles
Sarja:  AHL
Pelinumero:  22
Pelaajaura
Pääsarjaura:  2011–
Aik. seurat:  Syracuse Crunch (AHL) Anaheim Ducks (NHL) Norfolk Admirals (AHL) Toronto Maple Leafs (NHL) Toronto Marlies (AHL) Arizona Coyotes (NHL) Laval Rocket (AHL) New York Rangers (NHL) Hartford Wolf Pack (AHL) Rockford IceHogs (AHL) Avtomobilist Jekaterinburg (KHL)
NHL-varaus:  15. varaus, 2009 Anaheim Ducks
Peter Holland (s. 14. tammikuuta 1991 Caledon, Ontario) on kanadalainen jääkiekkoilija, joka pelaa AHL-seura Colorado Eaglesissa. NHL-seura Anaheim Ducks varasi Hollandin vuoden 2009 pelaajanvaraustilaisuudessa numerolla 15.
Ura

Holland liittyi OHL-joukkue Guelph Stormiin kaudella 2007–2008.
Kaudella 2008–2009 hän pelasi OHL:n tähdistöottelussa ja edusti myös Kanadaa alle 18-vuotiaiden MM-kisoissa.
Holland teki OHL-joukkue Guelph Stormissa 80 pistettä kaudella 2009–2010 ja 88 pistettä kaudella 2010–2011. Lisäksi hän käväisi jälkimmäisellä kaudella AHL:ssä Anaheim Ducksin farmijoukkue Syracuse Crunchissa pelaamassa kolme ottelua tehoilla 3+3=6.
Vuonna 2011 Hockey's Future -sivusto listasi Hollandin Anaheimin kolmanneksi parhaaksi lupaukseksi Kyle Palmierin ja Emerson Etemin jälkeen. Hän pelasi kauden 2011–2012 pääosin Syracusessa AHL:ssä ja oli joukkueen toiseksi paras pistemies tehtyään 23+37=60 tehopistettä 71 ottelussa. Lisäksi hän pelasi kauden aikana neljä NHL-ottelua, joista ensimmäisen 5. marraskuuta 2011 Detroit Red Wingsiä vastaan. Hän teki voittomaalin 11. marraskuuta 2011 pelatussa ottelussa Vancouver Canucksia vastaan. Työsulun lyhentämällä NHL-kaudella 2012–2013 Holland pelasi Anaheim Ducksissa 21 ottelua. Pääosan tuostakin kaudesta hän pelasi AHL:ssä, Anaheimin uudessa farmijoukkueessa Norfolk Admiralsissa.
Marraskuussa 2013 Holland siirtyi kesken kauden 2013–2014 Toronto Maple Leafsiin pelaajakaupassa, jossa Toronto sai hänen lisäkseen hyökkääjä Brad Staubitzin ja jossa Anaheim sai vaihdossa puolustaja Jesse Blackerin sekä kaksi varausvuoroa.
Elokuussa 2023 Holland siirtyi tryout-sopimuksella NHL-joukkue Colorado Avalancheen. Lokakuussa 2023 Avalanchen vapautettua Hollandin tryout-sopimuksesta, Holland teki kauden 2023-2024 kattavan AHL-sopimuksen AHL-joukkue Colorado Eaglesin kanssa.
Positiivi

Positiivi eli perusaste on adjektiivin tai adverbin vertailuaste. Se ei esitä vertailua vaan ilmaisee, että käsiteltävänä oleva ominaisuus ilmenee sellaisenaan. Suomen kielessä positiivi ei vaikuta taivutukseen eikä sillä ole tunnusta. Adjektiivin vertailumuotoja ovat suomen kielessä positiivin lisäksi komparatiivi ja superlatiivi.
Pikkunapparit

| Pikkunapparit |
| --- | --- |
 Ruskosiipinappari (Platyrinchus leucoryphus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pikkunapparit  Platyrinchidae  Bonaparte, 1854
Infobox OKNimi-testi OK: 
Pikkunapparit (Platyrinchidae) on varpuslintuihin kuuluva heimo. Heimon lajien taksonomia on epäselvä ja lajit luokitellaan usein kuuluviksi joko kotingoihin tai tyranneihin. BirdLife Suomen luokitukseen mukaan pikkunappareihin kuuluu 4 sukua ja 9 lajia.
Suvut ja lajit > Latuskanapparit Platyrinchus

| --- | --- |
 Latuskanappari Platyrinchus mystaceus  Meksikonlatuskanappari Platyrinchus cancrominus  Ruskolatuskanappari Platyrinchus platyrhynchos  Ruskopäänappari Platyrinchus flavigularis:  Ruskosiipinappari Platyrinchus leucoryphus  Tulipäänappari Platyrinchus coronatus  Tummalatuskanappari Platyrinchus saturatus
Suvut ja lajit > Lajit, joilla on oma sukunsa

Hippiäiskotinga Calyptura cristata
Kanelitanssija Neopipo cinnamomea
Peittokoodi

peittokoodi[lähde? ] on koodausteoriassa joukko elementtejä (kutsutaan koodisanoiksi) tilassa, jonka ominaisuus on, että tilan jokainen elementti on kiinteän etäisyyden päässä jostakin koodisanasta.
Määrittely

Olkoon  q\geq 2,  n\geq 1,  R\geq 0 kokonaislukuja.
Koodia  C\subset Q^{n} yli aakkoston Q kooltaan |Q| = q kutsutaan q R -peittäväksi koodiksi pituudeltaan n, jos jokaiselle sanalle  y\in Q^{n} on olemassa sellainen koodisana  x\in C, että Hammingin etäisyys  d_{H}(x,y)\leq R.
Toisin sanoen,  pallot tai säteet tai rook-domainit halkaisijaltaan R Hamming-mitan suhteen C:n koodisanojen ympärillä  täytyy tyhjentääselvennä rajallisen metrisen avaruuden  Q^{n}. Koodin C peittävä säde  on pienin R siten että C on R-peittävä. Jokainen täydellinen koodi on minimikokoinen peittokoodi.
Esimerkki

C = {0134,0223,1402,1431,1444,2123,2234,3002,3310,4010,4341} on 5-ary 2-peittävä neljän merkin pituinen koodi.
Erityinen tapaus on jalkapallopelien pooli-ongelma, joka perustuu  jalkapallovedonlyöntiin, jossa tavoitteena on saada aikaan n jalkapallo-ottelun vedonlyöntijärjestelmä, jossa lopputuloksesta riippumatta on korkeintaan R 'häviötä'. Siten n:lle ottelulle, joissa on korkeintaan yksi 'häviö', etsitään kolminkertaista peittoa,  K3(n,1).
| n | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| K3(n,1) | 1 | 3 | 5 | 9 | 27 | 71-73 | 156-186 | 402-486 | 1060-1269 | 2854-3645 | 7832-9477 | 21531-27702 | 59049 | 166610-177147 |
| K3(n,2) |  | 1 | 3 | 3 | 8 | 15-17 | 26-34 | 54-81 | 130-219 | 323-555 | 729 | 1919-2187 | 5062-6561 | 12204-19683 |
| K3(n,3) |  |  | 1 | 3 | 3 | 6 | 11-12 | 14-27 | 27-54 | 57-105 | 117-243 | 282-657 | 612-1215 | 1553-2187 |
Peittävyysongelma

Pienimmän koon määrittely  K_{q}(n,R) pituuden n peittävälle koodille q-ary R on erittäin kova ongelma. Monissa tapauksissa vain ylä- ja alarajat tunnetaan, ja niiden välillä on suuri ero. Jokainen peittävän koodin rakenne antaa ylärajan Kq(n, R). Alarajat sisältävät pallon peittävän rajan ja Rodemichin rajat  K_{q}(n,1)\geq q^{n-1}/(n-1) ja  K_{q}(n,n-2)\geq q^{2}/(n-1). Peittävyysongelma liittyy läheisesti pakkausongelmaan  Q^{n}, joka on enimmäiskoon määrittäminen q-ary e- virheenkorjauskoodi pituudella n.
Sovelluksia

Standardointi koodien peittämiseksi luettelee seuraavat sovellukset .
Puristus vääristymällä
Virheiden ja poistojen purku
Lähetys yhteenliitetyissä verkoissa
Jalkapallopoolit
Kerran kirjoitetut muistot
Berlekamp-Gale -peli
Puheen koodaus. Puhekoodaus on datan pakkaussovellus puhetta sisältäviin digitaalisiin äänisignaaleihin. Puhekoodaus käyttää puhekohtaista parametrien estimointia käyttämällä äänisignaalin käsittelytekniikoita puhesignaalin mallintamiseen yhdistettynä yleisiin tiedonpakkausalgoritmeihin, jotka edustavat tuloksena olevia mallinnettuja parametreja kompaktissa bittivirrassa.
Matkapulimien tietoliikenne
Osajoukkosummat ja  Cayley-kaaviot
Pielaveden kirkonkylän työväentalo

| Pielaveden kirkonkylän työväentalo |
| --- | --- |
Sijainti:  Pielavesi, kirkonkylä
Rakennuttaja:  Pielaveden Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pielaveden kirkonkylän työväentalo oli Pielaveden kirkonkylässä sijainnut työväentalo. Pielaveden kirkonkylän työväenyhdistys perustettiin vuonna 1906. Yhdistyksellä oli 19 jäsentä vuonna 1910. Talon rakennusvuodesta ei ole tietoa. Talo suljettiin kommunistilakien nojalla vuonna 1930 ja myytiin yksityiselle vuonna 1932.
Piela

Piela on muun muassa seuraavien suomalaisten henkilöiden sukunimi:
Kaisu-Leena Piela (1926–2011), radiotoimittaja
Mikko Piela (s. 1956), elokuvakriitikko ja dokumentaristi, Teuvo Pielan poika
Teuvo Piela (1921–1988), yritysjohtaja, kauppaneuvos
Topi Piela (s. 1962), yritysjohtaja
Ulla Piela (s. 1955), perinteen ja kulttuurin tutkija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pikku-Hanhinen

| Pikku-Hanhinen |
| --- | --- |
Valtiot:  Suomi
Maakunnat:  Keski-Suomi
Kunnat:  Kyyjärvi
Koordinaatit:  62°59′07″N, 24°34′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pääjärven alue (14.63)
Laskujoki:  suo-oja Hanhiseen 
Järvinumero:  14.632.1.009
Mittaustietoja
Pinnankorkeus:  197,1 m  
Pituus:  210 m  
Leveys:  80 m  
Rantaviiva:  0,479 km  
Pinta-ala:  1,228 ha  
Saaria:  ei saaria 
 fiPikku-Hanhinen 
Pikku-Hanhinen tai Pikku Hanhinen on Keski-Suomessa Kyyjärvellä  Kantoperän lähellä sijaitseva lampi.
Maantietoa

Lampi on 210 metriä pitkä, 80 metriä leveä, ja sen pinta-ala on 1,2 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pääjärven alueella (14.63), jonka Puukonjoen valuma-alueeseen (14.632) se kuuluu. Lammen vedenpinnan korkeus on 197,1 metriä mpy.
Pielaveden lukio

| Pielaveden lukio |
| --- | --- |
Sijainti:  Koulutie 3, 72400 Pielavesi;
Koordinaatit:  63.2337°N, 26.7510°E
Tyyppi:  suomenkielinen lukio
Rehtori:  Miika Kräkin
Verkkosivut
Pielaveden lukio on Pielaveden kirkonkylällä toimiva lukio.
Lukion opetus on STT:n lukiovertailun mukaan hyvätasoista, sillä arvioitaessa lukioon tulleiden oppilaiden ja ylioppilaskirjoituksissa saavutettujen arvosanojen välistä suhdetta (arvosanojen kehittyminen lukion aikana), Pielaveden lukio ylsi Pohjois-Savon maakunnan kymmenen parhaan lukion joukkoon (kesäkuun 2018 vertailu).